Ҟазахстан ахада иалхраан Токаев аиааира игеит
© Foto / Пресс-служба МИД РФЗаседание Совета коллективной безопасности ОДКБ
© Foto / Пресс-служба МИД РФ/
Ҟазахстан ахада заанаҵтәи иалхраан иқәгылан фҩык акандидатцәа.
АҞӘА, абҵара 21 - Sputnik. Ҟазахстан ахада Касым-Жомарт Токаев аҳәынҭқарра ахада иалхрақәа раан аԥыжәара игеит ҳәа аанацҳауеит РИА Новости ареспублика Алхратә ҭыԥхада ахантәаҩы Нурлан Абдиров иажәақәа шьаҭас иганы.
Токаев 81,31% бжьы иоуит, иара изы рыбжьы рҭиит 6 456 392-ҩык алхыҩцәа.
Егьырҭ акандидатцәа акыр иҵахеит: афермерцәа рассоциациа аиҳабы Жигули Даирабаев - 3,42%, ауаажәларратә усзуҩ Каракат Абден – 2,60%, економист Меирам Кажыкен – 2,53%.
Аоппозициатә социал-демократиатә партиа ахада Нурлан Ауесбаев изы рыбжьы рҭиит 2,22%, азинхьчаҩ Салтанат Турсынбеков лзы – 2,12%. Акандидатцәа зегьы ирҿагылеит 5,8% Ҟазахстан атәылауаа.
17 Рашәара, 19:41
Ҟазахсҭан абыжьбатәи ахада иалхра мҩаԥысит абҵара 20 рзы. Аицлабра иалахәын фҩык акандидатцәа. Иаартын 10 000 рҟынӡа абжьыҭаратә ҭыԥқәа 53 тәыла рҿы. Абжьыҭара рылшон 12 миллионҩык алхыҩцәа.
Абҵара 21 асааҭ 11:00 азтәи адыррақәа рыла абжьыҭара иалахәын 69,43% атәылауаа.